stanford-oval/wikipedia huggingface dataset:
Tilastollinen keskustoimisto
Historia

Vuoden 1686 kirkkolaki loi perustan väestötilastoille, kun kirkonkirjojen laatiminen vakinaistettiin.
Vuonna 1749 Taulustolaitos teetti Ruotsin ensimmäisen väestölaskennan Pehr Wilhelm Wargentin aloitteesta. Tämän jälkeen voitiin laatia ensimmäisiä tilastotaulukoita. Ruotsi ja silloin sen osana ollut Suomi ovat ainoat maat, joilla on katkeamatonta tilastodataa väestöstään näin pitkältä ajalta.
Taulustokomissio perustettiin vuonna 1756 valvomaan Taulustolaitoksen työtä.
Vuonna 1858 perustettiin Tilastovalmistelun keskustoimisto. Se korvasi taulustokomission neuvoa-antavana ja toimintaa ohjaavana organisaationa. Kuninkaallinen tilastollinen keskustoimisto perustettiin. Toiminta keskittyi alussa väestötilastointiin, mutta vähitellen mukaan tulivat esimerkiksi maataloustilastot, kuntatalous, säästöpankkitilasto ja köyhyystilastot.
Vuonna 1886 Tilastovalmistelun keskustoimisto muutettiin Tilastolliseksi taulustokomissioksi, joka toimi vuoteen 1948 asti.
Vuonna 1962 toimintaa alettiin keskittää Tilastolliseen keskustoimistoon.
Vuonna 1965 nykymuotoiselle Tilastolliselle keskustoimistolle nimettiin hallitus ja tieteellinen neuvosto.
Vuonna 1967 osa keskustoimiston toiminnoista siirtyi Tukholmasta Örebrohon. Virallisesti Örebron toimipiste vihittiin vuonna 1969.
Vuonna 1994 toiminnan osia jaettiin muille valtion viranomaisille.
Vuonna 2002 perustettiin virallisen tilastoinnin neuvosto Tilastollisen keskustoimiston yhteyteen.
Toiminta > Toiminta-alueet

Tilastollisen keskustoimiston toiminta jakautuu useille yhteiskunnan eri osa-alueille:
Työmarkkina
Väestö
Asuminen ja rakentaminen
Demokratia
Energia
Finanssimarkkina
Kauppa, tavarat ja palvelut
Kotitaloudet
Terveydenhuolto
Maa-, metsä- ja kalatalous
Kulttuuri ja vapaa-aika
Elinolosuhteet
Ympäristö
Kansantalouden tilinpito
Elinkeinoelämä
Julkinen talous
Hinnat ja kulutus
Oikeuslaitos
Sosiaaliturva
Sosiaalipalvelut
Liikenne ja viestintä
Koulutus ja tutkimus
Toiminta > Tutkimukset

Tilastollinen keskustoimisto jakaa tutkimukset kolmeen eri ryhmään: yritystutkimukset, yksilö- ja kotitaloustutkimukset ja julkisen sektorin tutkimukset. Keskustoimiston tutkimusten tavoitteena on tarjota laadukkaita tilastoja Ruotsin yhteiskunnan tilasta ja kehityksestä päätöksentekoon, mielipiteen muodostamiseen ja tutkimukseen. Siksi menestyksekkään toiminnan kannalta on tärkeää, että valitut henkilöt osallistuvat tutkimuksiin, sillä se on tilastojen laadun kannalta ratkaiseva tekijä. Tilastokeskukselle toimitettavat tiedot ovat luottamuksellisia.
Toiminta > Tilastojen saatavuus

Tilastollinen keskustoimisto pitää tilastot julkisesti saatavilla verkkosivustonsa kautta. Tilastot ovat maksuttomia tilastotietokannassa, julkaisuissa, artikkeleissa, lehdistötiedotteissa ja digitoiduissa historiallisissa tilastoissa. Tilastokeskus julkaisee myös erilaisia lehtiä ja tuottaa tilastoja asiakkaiden tehtävänannosta. Tilastokeskus työskentelee avoimen datan periaatteiden mukaisesti. Sovellusrajapinta on saatavilla koko tilastotietokannalle.
Toiminta > Tilastopalvelu

Tilastopalvelu auttaa löytämään oikean tilaston tietokannasta, tulkitsemaan tilastoja tai luomaan hakemistonumeroita. Tilastopalvelu palvelee sähköpostitse ja puhelimitse.
Toiminta > Kirjasto

Tilastollisen keskustoimiston tiloissa Tukholmassa on yli 4 000 hyllymetriä painettua tilastokirjallisuutta. Aineistoon voi tutustua paikan päällä ja ne ovat rajoitetusti saatavilla digitaalisessa muodossa viranomaisen verkkosivuilla. Kokoelma siirrettiin silloiselta Taulustolaitokselta Tilastollisen keskustoimiston haltuun vuonna 1858, ja se käsittää nykyään myös kansainvälistä tilastokirjallisuutta. Aineistoa voi myös lainata Tilastollisen keskustoimiston toimitiloista Tukholmassa Karlavägenillä, ja se on suurelta osin haettavissa Ruotsin kansalliskirjaston tietojärjestelmä Libriksen kautta. Kansainvälinen tilastotietokanta on haettavissa korttiluettelosta, joka on saatavana myös digitaalisessa muodossa ja joka on saatavissa pyynnöstä. Kirjasto on avoin yleisölle ajanvarauksella.
Johto > Pääjohtajat

Ingvar Ohlsson 1961–1978
Lennart Nilsson 1979–1983
Sten Johansson 1983–1992
Jan Carling 1993–1999
Svante Öberg 1999–2005
Kjell Jansson 2006–2008
Mats Wadman (viransijainen) 2008–2009
Stefan Lundgren 2009–2017
Helen Stoye (viransijainen) 2017
Joakim Stymne 2017-
Johto > Varapääjohtajat

Anna Heinstedt 2013–2014 (viransijainen)
Helen Stoye 2014–
Johto > Ylijohtajat

Fredrik Theodor Berg 1858–1879 (nimikkeenä päällikkö)
Pehr Elis Sidenbladh 1880–1901
Karl Isak Sidenbladh 1901–1905
Ludvig Widell 1905–1926
Rickard Sandler 1926–1932
Hugo Burström 1932–1935 (virkaa toimittava)
Ernst Höijer 1935–1949 (virkaa toimittava 1935–40)
Karin Kock 1950–1957
Ingvar Ohlsson 1958–1961
Lennart Fastbom 1965–1987
Gösta Guteland 1988–2000
Hans Lindblom 2000–2006
Mats Wadman 2007–2013
Aiheesta muualla

Tilastollisen keskustoimiston kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Statiska centralbyrån
Käännös suomeksi
TCL Technology

| TCL Technology |
| --- | --- |

Tunnuslause:  The Creative Life
Yritysmuoto:  pörssiyhtiö
Osake:  SZSE: 000100
Perustettu:  1981 (säätiönä) 1985 (yhtiöityi)
Perustaja:  Li Dongsheng
Toimitusjohtaja:  Tomson Lǐ Dōngshēng
Kotipaikka:   Huizhou, Guangdong
Toiminta-alue:  maailmanlaajuinen
Toimiala:  elektroniikka
Henkilöstö:  73 537 (2015)
Kotisivu:  www.tcl.com
Infobox OKVirheellinen NIMI-arvo: 
TCL Technology (kiin. TCL科技) on kiinalainen monikansallinen elektroniikkayhtiö. Se valmistaa televisioita, puhelimia, jääkaappeja, pesukoneita ja ilmastointikoneita. Vuonna 2010 TCL oli maailman 25. suurin kulutuselektroniikan valmistaja. Vuonna 2013 yhtiö oli markkinaosuuksilla mitattuna maailman kolmanneksi suurin televisiovastaanottimien valmistaja.
TCL on etenkin älypuhelimissa erikoistunut lisenssien hyödyntämiseen eli tuotteiden valmistamisen muiden yhtiöiden omistamilla tavaramerkeillä. Se valmistaa ja markkinoi puhelimia paitsi omalla TCL-merkillään, myös ainakin nimillä BlackBerry, Palm, Thomson ja Alcatel Televisioita ja muuta kulutuselektroniikkaa se on myynyt ainakin merkeillä Schneider ja Dual ostettuaan vuonna 2002 oikeuksia ja tehtaita saksalaisen Schneider Electronics AG:n konkurssipesältä (eri yhtiö kuin ranskalainen Schneider Electric).
Aiheesta muualla

Kuvia tai muita tiedostoja aiheesta TCL Technology Wikimedia Commonsissa
Verkkosivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:TCL Corporation
Käännös suomeksi
Tiger (täsmennyssivu)

Tiger viittaa muun muassa seuraaviin:
Tiger, panssarivaunu
Tiger II, panssarivaunu
Geschützwagen Tiger für 17cm Kanonen (SF), saksalainen telatykki
Panzerjäger Tiger (P), Elefant, saksalainen toisen maailmansodan aikainen pansasrintorjuntavaunu
Flying Tiger Copenhagen, tanskalainen kauppaketju
Tiger Airways, aasialainen halpalentoyhtiö
Tiger Telematics, ruotsalainen elektroniikkavalmistaja
Tunturi Tiger, mopo
Tiger, Asicsin tuotemerkki
Tiger, Abban musiikkikappale vuodelta 1976
henkilöitä:
David James ”Tiger” Williams (s. 1954), kanadalainen jääkiekkoilija
Eldrick Tont ”Tiger” Woods (s. 1975), yhdysvaltalainen golfaaja
Väinö Tiger (1896–1964), suomalainen taidemaalari
Tiger (1546), 43-tykkinen 200-tonninen galeoni
Tiger (1613), 260-tonninen arktisen alueen tutkimusalus 1613
Tyger (1647), 38-tykkinen alus
HMS Harwich (1743), 50-tykkinen neljännen luokan alus
HMS Tiger (1747), 60-tykkinen neljännen luokan alus
HMS Tiger (1762), 74-tykkinen kolmannen luokan linjalaiva
HMS Ardent (1764), 64-tykkinen kolmannen luokan linjalaiva
HMS Grampus (1802), 50-tykkinen neljännen luokan alus
HMS Tiger (1794), 4-tykkinen pursi
HMS Tiger (1795), 80-tykkinen toisen luokan linjalaiva
HMS Tiger (1808), 12-tykkinen priki
HMS Tiger (1849), puurunkoinen siipiratassluuppi
HMS Tiger (1900), C-luokan hävittäjä
HMS Tiger (1913), taisteluristeilijä
HMS Tiger (C20), Minotaur-luokan risteilijä
Tiger, Norjan laivaston hävittäjä KNM Tor'in nimenä sen ollessa 1940-1945 Saksan laivaston hallussa.
Trevor Daley

| Trevor Daley |
| --- | --- |

Henkilötiedot
Syntynyt: 9. lokakuuta 1983 (ikä 41) Toronto, ON, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  88 kg
Sarja:  NHL
Pelinumero:  83
Pelaajaura
Pääsarjaura:  2003–2020
Seurat:  Pittsburgh Penguins  (NHL) Dallas Stars (NHL) Utah Grizzlies (AHL) Hamilton Bulldogs (AHL) Chicago Blackhawks (NHL)   Detroit Red Wings (NHL)
NHL-varaus:  43. varaus, 2002 Dallas Stars
Trevor Daley (s. 9. lokakuuta 1983 Toronto, Ontario, Kanada) on kanadalainen uransa lopettanut jääkiekkopuolustaja. Hänen vahvuutensa olivat luistelussa ja alivoimapelaamisessa. Dallas Stars varasi Daleyn toisella kierroksella numerolla 43 NHL:n varaustilaisuudessa 2002.
Ura > Junioriura

Daley pelasi vuodet 1999–2003 OHL-joukkue Sault Ste. Marie Greyhoundsissa. Hän teki siellä jo tulokaskaudellaan 1999–2000 hyvät tehot 16+30=46, joilla Daley oli Greyhoundsin tehokkain puolustaja. Hän sijoittui OHL:n puolustajien pistepörssissä yhdeksänneksi. Daley oli joukkueen tehokkain puolustaja myös kevään 2000 pudotuspeleissä tehoilla 3+7=10. Kaudella 2000–2001 hän teki runkosarjassa 41 pistettä, mutta ne riittivät Greyhoundsin sisäisen pistepörssin toiseen sijaan. Daleyn edellä oli vain Jeff Richards. Kaudella 2001–2002 hän teki 47 runkosarjottelussa tehot 9+39=48 ja oli jälleen Greyhoundsin tehokkain puolustaja. Daley oli OHL:n seitsemänneksi tehokkain puolustaja.
Dallas Stars varasi Daleyn toisella kierroksella 43. pelaajana kesällä 2002. Hän pelasi varauksensa jälkeen vielä kauden 2002–2003 Greyhoundsissa, jossa Daley teki tehoilla 20+33=53 OHL:n yhden kauden piste-ennätyksensä. Joukkueen kapteenina toiminut Daley oli Greyhoundsin neljänneksi paras pistemies ja OHL:n puolustajien pistepörssin viides.
Ura > Ammattilaisura

Kaudeksi 2003–2004 Daley siirtyi Dallas Starsin organisaatioon. Hän pelasi kauden suurimmaksi osaksi AHL-joukkue Utah Grizzliesissa, jossa 40 ottelussa syntyi tehot 8+6=14. NHL:n puolella Daley pelasi 27 runkosarjaottelua tehoin 1+5=6 sekä yhden playoff-ottelun. Työsulkukauden 2004–2005 hän pelasi AHL:ää Hamilton Bulldogsissa. Daley oli tehoilla 7+27=34 joukkueen tehokkain puolustaja.
Työsulun päätyttyä Daley pelasi seuraavan kauden 2005–2006 kokonaan NHL:n puolella ja hän teki Starsissa 81 ottelussa tehot 3+11=14. Sittemmin Daley on kuulunut Starsin vakiokokoonpanoon. Hän teki toukokuussa 2008 kolmivuotisen ja 6,9 miljoonan dollarin arvoisen jatkosopimuksen. Daley teki kaudella 2008–2009 yhden kauden piste-ennätyksensä NHL:ssä tehoilla 7+18=25. Hän paransi ennätyksensä kaudella 2010–2011 27 tehopisteeseen (8+19) ja kaudella 2014–2015 38 tehopisteeseen (16+22).
Joulukuussa 2010 Daley jatkoi sopimustaan peräti kuudella vuodella kevääseen 2017 asti. Sopimus on arvoltaan 19,8 miljoonaa dollaria.
Heinäkuussa 2015 Daley siirtyi Chicago Blackhawksiin yhdessä Ryan Garbuttin kanssa. Dallas sai pelaajakaupassa Patrick Sharpin. Joulukuussa 2015, kesken kauden 2015–2016, Daley siirtyi Pittsburgh Penguinsiin. Chicago sai pelaajakaupassa Rob Scuderin.
Heinäkuussa 2017 Daley solmi vapaana agenttina kolmivuotisen sopimuksen Detroit Red Wingsin kanssa. Sopimuksen arvo on 9,53 miljoonaa dollaria.
Daley pelasi uransa 1000. runkosarjaottelun 23. joulukuuta 2018. Hänestä tuli NHL-historian 330. pelaaja, joka on pelannut 1000 runkosarjaottelua.
Ura > Maajoukkue

Daley edusti Kanadaa MM-kilpailuissa vuonna 2006, jolloin joukkue sijoittui neljänneksi.
Ura > Uran jälkeen

Lokakuussa 2020 Daley ilmoitti lopettavansa uransa ja aloitti Penguinsin organisaation neuvonantajana.
Tanjong Pagarin metroasema

Tanjong Pagar on Singaporen Mass Rapid Transit -metrojärjestelmän asema Singaporen keskusta-alueella. Se avattiin 12. joulukuuta 1987. Asemaa käyttävät East West Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:56 |  | 6:24 |  | 0:06 |  |  |
| EW33 Tuas Link | 6:02 |  | 6:28 |  | 0:01 |  |  |
Aiheesta muualla

Kuvia tai muita tiedostoja aiheesta Tanjong Pagarin metroasema Wikimedia Commonsissa
Tanjong Pagarin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Raffles Place | East West Line | Seuraava asema: Outram Park |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tanjong Pagar MRT Station
Käännös suomeksi
Tuki- ja liikuntaelinsairaudet

Rannetuen käyttäminen on yksi tuki- ja liikuntaelinsairauksiin kuuluvan rannekanavaoireyhtymän hoitotavoista.
Tuki- ja liikuntaelinsairaus (TULES, engl. musculoskeletal disorder, MSD) on sairaus tai oireyhtymä, joka vaikuttaa osaan tai koko tuki- tai liikuntaelimeen. Tuki- ja liikuntaelinsairaus saattaa iskeä esimerkiksi selkään, polvi- tai lonkkaniveleen taikka hartioihin.
Tuki- ja liikuntaelimistön vaivat ovat tavallisimpia työhön liittyviä terveysongelmia sekä Suomessa että muissa maissa.
Tuki ja liikuntaelinsairauden oireet voivat johtua esimerkiksi tulehduksesta.
Voimankäyttöä tai toistuvaa taikka yksipuolista lihastyötä vaativissa ammateissa kuten esimerkiksi rakennuksilla tai karjatiloilla työskentelevät kuuluvat tuki- ja liikuntaelinsairauksien suurimpiin riskiryhmiin.
Suomi ja muut länsimaat

Noin viidesosa suomalaisista kärsii vähintään yhdestä tuki- ja liikuntaelinsairaudesta. Nämä sairaudet ovat yleisimpiä eläkeikäisten keskuudessa, joista kolmannes kärsii tuki- ja liikuntaelinsairauksien aiheuttamista toimintakyvyn vajauksista.
Krooninen alaselkäoireyhtymä on Terveyden ja hyvinvoinnin laitoksen mukaan Suomen yleisin tuki- ja liikuntaelinsairaus. Suomen aikuisväestöstä 17 % sairastaa sitä.
Käsikäyttöisen pyörätuolin käyttäjillä esiintyy noin kuusi kertaa tavallista enemmän olkapääkipua. Myös niska- kyynärpää-, ranne- käsi- ja alaselkäkivut ovat yleisiä. Lähes joka toisella pyörätuolin käyttäjillä esiintyy olkapään vammoja ja kiputiloja kuten kiertäjäkalvosimen repeämiä, jännetulehduksia ja jänteiden rappeutumista. Olkapäävaivojen riski on havaittu olevan suorassa yhteydessä pyörätuolilla liikutun ajan kanssa ja kipujen esiintymisen todennäköisyys kasvaa pyörätuolivuosien määrän kasvaessa.
Vain noin 0,7 prosenttia työikäisistä suomalaisista on selkäkivun perusteella myönnetyllä työkyvyttömyyseläkkeellä. TULES oli kuitenkin yleisin syy sairauspäivärahan myöntämiselle vuosina 2004–2008. Kela maksoi vuonna 2008 TULES-oireiden aiheuttamien sairauspoissaolojen vuoksi 15,20 euron suuruista sairauspäivärahaa yhteensä 5,4 miljoonalta päivältä eli yhteensä noin 82 miljoonaa euroa. Tuki- ja liikuntaelinsairauksien yrityksille aiheutuvista kustannuksista ei ole tehty virallisia arvioita.
Noin 10–15 prosenttia nuorista urheilijoista kärsii alaselkäkivusta.
Riskitekijät

Voimankäyttöä tai toistuvaa taikka yksipuolista lihastyötä vaativissa ammateissa kuten esimerkiksi rakennuksilla tai karjatiloilla työskentelevät kuuluvat tuki- ja liikuntaelinsairauksien suurimpiin riskiryhmiin. Myös puutteellinen palautuminen työn rasituksista voi johtaa tuki- ja liikuntaelinsairauksien syntyyn. Hyvät vaikutusmahdollisuudet työaikoihin vähentävät tuki- ja liikuntaelinoireiden riskiä. Esimerkiksi vuorotyön yksilöllinen työvuorosuunnittelu auttaa työntekijöitä nukkumaan paremmin ja vähentää sairauspoissaoloja.
Myös liian viileä sisäilma saattaa aiheuttaa lihas- ja nivelkipuja.
TULE-sairauksia ja -oireyhtymiä

| 0 | 1 | 2 |
| --- | --- | --- |
|  Enkondrooma  Fibromyalgia  Hypermobiliteettisyndrooma  Hyppääjän polvi  Iskias  Jännetuppitulehdus  Kampurajalka  Kihti  Kondrosarkooma  Kuopparinta  Kylkivälilihaksen tulehdus  Kyttyräselkäisyys  Luukasvain  |  Moniniveltulehdus  Niskakipu  Nivelreuma  Nivelrikko  Noidannuoli  Osteoartroosi  Osteoblastooma  Osteomalasia  Osteoporoosi  Pagetin tauti  Penikkatauti  Plantaarifaskiitti  |  Psoriasis  Rannekanavaoireyhtymä  Reaktiivinen niveltulehdus  Riisitauti  Scheuermannin tauti  Selkäkipu  Selkärankareuma  Sjögrenin oireyhtymä  Skolioosi  Tenniskyynärpää  Tietzen oireyhtymä  Välilevypullistuma  |
Aiheesta muualla

Kuvia tai muita tiedostoja aiheesta Tuki- ja liikuntaelinsairaudet Wikimedia Commonsissa
Toumani Diabaté

Toumani Diabaté
Toumani Diabaté (10. elokuuta 1965, Bamako – 19. heinäkuuta 2024 Bamako) oli malilainen koran soittaja. Myös hänen isänsä, Sidiki Diabaté, oli muusikko. Diabaté oli kaukaista sukua muusikko Ballaké Sissokolle, jonka kanssa hän levytti albumin New Ancient Strings. Diabaté on tehnyt yhteistyötä muun muassa flamencoyhtye Ketaman, bluesmuusikko Taj Mahalin, pasunisti Roswell Ruddin, Ballaké Sissokon ja Ali Farka Tourén kanssa.
Nuoruus ja uran alku

Toumani Diabaté syntyi Bamakossa 1965. Hän kuului grioottisukuun, ja hänen isänsä Sidike oli tunnettu koran soittaja. Hänen äitinsä Nene Koita oli laulaja.
Diabaté oli muusikkona itseoppinut eikä saanut isältään koulutusta. Hän alkoi soittaa koraa viisivuotiaana. Malin hallitus kannusti tuohon aikaan alueellisten yhtyeiden pitämään yllä paikallisia perinteitä. Diabaté esiintyi ensimmäisen kerran 13-vuotiaana koulikorolaisessa yhtyeessä, ja vuonna 1984 hänestä tuli Kandia Kouyatén yhtyeen muusikko.
Nousu maailmanmaineeseen

Diabaté oli Ousmane Sackon yhtyeessä, kun hän tuli vuonna 1986 ensimmäisen kerran Eurooppaan. Hän vietti lopulta seitsemän kuukautta Lontoossa ja äänitti sooloalbuminsa Kairan. Se oli ensimmäinen soolona soitettu kora-albumi. Hän aloitti myös yhteistyön espanjalaisen flamencoyhtye Ketaman kanssa. He julkaisivat albumin Songhai. Sillä oli mukana myös brittiläinen folk jazz -muusikko Danny Thompson.
Diabeté perusti 1990 Symmetric Orchestran, johon liittyi muusikoita monesta Länsi-Afrikan maasta. He julkaisivat 1992 albumin Shake the Whole World. Diabeté teki samaan aikaan yhteistyötä myös monien muiden muusikoiden kanssa. Hänen kanssaan soittivat muun muassa ngonin soittaja Bassekou Kouyate ja balafonisti Kélétigui Diabaté. Jazzia, jugalbandia ja grioottiperinteitä yhdistävä Djelika julkaistiin 1995. Samana vuonna hän oli mukana äänittellä Songhai 2.
Diabaté ja toinen koran soittaja Ballaké Sissoko julkaisivat 1998 albumin New Ancient Strings, joka oli kunnianosoitus 1970-luvun äänitykselle Cordes Anciennes, jonka olivat tehneet heidän isät. Diabatén ja Taj Mahalin yhteistyöstä puolestaan syntyi albumi Kulanjan (1999). Albumilla olivat mukana myös Sissoko sekä laulaja Kassé Mady Diabaté. He tekivät albumin jällkeen myös maailmankiertueen. Albumilla MALIcool Diabaté puolestaan soitti yhdessä free jazz -pasunisti Roswell Ruddin kanssa.
Diabaté aloitti vuonna 2004 tekemään albumitrilogiaa World Circuit -levy-yhtiölle. Ensimmäinen albumi In the Heart of the Moon oli toteutettu Ali Farka Tourén kanssa, ja se palkittiin parhaan perinteisen maailmanmusiikkialbumin Grammyllä. Boulevard de l’Indépendance oli puolestaan Diabatén Symmetric Orchestran julkaisu ja Savane Farka Tourén viimeinen sooloalbumi. Diabaté levytti vielä Farka Tourén kanssa albumin Ali and Toumani, joka sai myös Grammyn.
Diabatén sooloalbumi The Mandé Variations julkaistiin 2008, ja se oli hänen ensimmäinen oma kora-albumi sitten debyyttilevytyksen. Levy sai maailmanlaajuista suosiota ja Grammy-ehdokkuuden.
Malin sisällissota alkoi 2012, ja presidentti Amadou Toumani Touré syrjäytettiin vallankaappauksessa, kun Diabaté oli Walesissa soittamassa harppisti Catrin Finchin kanssa. Islamistit kielsivät Malin pohjoisosassa musiikin, mikä Diabatélle kova henkilökohtainen isku. Hän oli kuitenkin sekä muusikko että muslimi. Tapauksen seurauksena Diabaté kuitenkin päättä tehdä albumin poikansa Sidikin kanssa esitelläkseen uuden grioottisukupolven maailmalle.
Diabatét olivat uudestaan yhdessä albumulla Lamomali, jossa he tekivät yhteistyötä ranskalaisen rocklaulajan -M- kanssa. Ripple Effect oli puolestaan Dibabatén ja Béla Fleckin albumi.
Diabaté kuoli heinäkuussa 2024 bamakolaisessa sairaalassa lyhyen sairauden jälkeen.
Aiheesta muualla

World Circuit Records: Biografia
Trinity Church

Trinity Church Wall Streetiltä nähtynä.
Kirkko vastavalmistuneena vuonna 1846.
Trinity Church eli Pyhän kolminaisuuden kirkko on Yhdysvaltain episkopaalisen kirkon kirkkorakennus New Yorkin Manhattanilla. Se sijaitsee Broadwayn varrella Wall Street -kadun länsipäässä.
Nykyinen Trinity Church on kolmas kirkko samalla paikalla. Vuonna 1698 käyttöön otettu ensimmäinen kirkko tuhoutui New Yorkin vuoden 1776 kaupunkipalossa. Vuonna 1790 valmistunut toinen kirkko purettiin lumen aiheuttamien vaurioiden vuoksi vuonna 1839. Uusgoottilaista tyyliä edustava nykyinen kirkko valmistui vuonna 1846, ja sen suunnitteli arkkitehti Richard Upjohn.
Kirkon torni on 86 metriä korkea. Se oli Yhdysvaltojen korkein rakennus vuoteen 1869, jolloin Chicagossa sijaitseva St. Michael’s Church valmistui, ja New Yorkin korkein rakennus vuoteen 1890, jolloin New York World Building valmistui. Trinity Churchin pronssisissa pääovissa on Raamatun aiheita esittäviä korkokuvia. Ovet suunnitteli Richard Morris Hunt esikuvanaan Lorenzo Ghibertin suunnittelemat Firenzen Battistero di San Giovannin ovet, ja ne lahjoitettiin kirkkoon liikemies John Jacob Astor III:n muistoksi. Trinity Church on National Historic Landmark -suojelukohde.
Trinity Churchin kirkkomaalle on haudattu monia merkittäviä historiallisia henkilöitä, kuten valtiomies Alexander Hamilton ja höyrylaivan keksijä Robert Fulton. Siellä on myös muistolaatta Yhdysvaltain itsenäisyysjulistuksen allekirjoittajiin kuuluneelle Francis Lewisille, jonka tarkka hautapaikka on tuntematon. Kirkkomaan vanhin säilynyt hautakivi on vuodelta 1681. Aluetta käytettiin kaupungin yleisenä hautausmaana jo ennen ensimmäisen Trinity Churchin rakentamista, mahdollisesti jo 1660-luvulta alkaen.
Trinity Churchin seurakunnan hallussa on myös kaksi kappelia, vuonna 1766 rakennettu St. Paul’s Chapel ja Governors Islandilla sijaitseva Chapel of St. Cornelius the Centurion. Seurakunta perustettiin vuonna 1697 Englannin kirkon osaksi, ja kuningatar Anna lahjoitti sille 215 eekkeriä  (87 hehtaaria) maata vuonna 1705.
Aiheesta muualla

Kuvia tai muita tiedostoja aiheesta Trinity Church Wikimedia Commonsissa
Seurakunnan kotisivu (englanniksi)
Särkijärvi (Pälkäne, Kuisema)

| Särkijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°16′37″N, 24°24′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  Siuvonoja Ilmoilanselkään 
Järvinumero:  35.771.1.014
Mittaustietoja
Pinnankorkeus:  97,6 m  
Rantaviiva:  0,547 km  
Pinta-ala:  2,024 ha  
Saaria:  ei saaria 
 fiSärkijärvi 
Särkijärvi  on Pirkanmaalla Pälkäneellä Kuiseman lähellä sijaitseva järvi.
Maantietoa

Järven pinta-ala on 2,0 hehtaaria ja se on 300 metriä pitkä ja 200 metriä leveä. Järvellä ei ole kartan mukaan saaria ja se sijaitsee soistuneessa painaumassa Suivonvuoren juurella. Sen rantaviivan pituus on 550 metriä ja se rannat ovat puoliksi metsämaata ja suon reunustamaa peltomaata. Järvi on autio.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Ilmoilanselän alueeseen (35.771) se kuuluu. Järven vedenpinnan korkeus on 97,6 metriä mpy. Siihen on johdettu kuusi pikkuojaa ja sen läpi virtaa Suivonoja, jonka nimi on yläjuoksulla Ohraoja. Ohraoja alkaa Ansajärvestä. Suivonoja laskee Ilmoilanselkään.